Օրոն

Օրոն, բերդ (ամրոց) պատմական Խաղտիք (Ճանիք) երկրամասում, պատմական Հայաստանի հյուսիս-արևելյան սահմանում՝ Պարսկահայաստանի և Խաղտիքի սահմանագլխին, Խաղտիքի Սխամալանիք (Սքիմալանիքոն) բերդաքաղաքի մոտ։

Պատմություն 
Բերդը կառուցվել Բյուզանդիայի կայսր Հուստինիանոս Ա-ի (527-565) կողմից։ Այն ծառայում էր որպես բյուզանդացիների հենակետ, որտեղ կար մշտական կայազոր։ Օրոն բերդից մոտ 40 կմ հեռավորության վրա է գտնվում Խարտ գյուղը (ամրոց)՝ Օկենիտյան ճաների երկրում։ Օրոն ամրոցը ճաներին նվաճելու ժամանակ հանդիսացել է բյուզանդացիների համար ռազմական հենակետ։

Տեղադրություն 
Նիկողայոս Ադոնցը բերդի անունը նույնացնում է Գյումուշխանեից ոչ հեռու գտնվող Խալանեն-խանլար վայրի անվանը։ Օրոնը հանգուցային կետ էր, որտեղից ճանապարհները բաժանվում էին երեք ուղղությամբ՝ Բյուզանդահայաստան, Պարսկահայաստան և Ճանիք։ Այնտեղ, որտեղ հատվում են հիշյալ ճանապարհային գծերը, կա մի վայր, որ թուրքերեն կոչվում է Խալանեն խանլար (Խալանի կայարան), որն էլ ըստ Նիկողայոս Ադոնցի, Օրոն բերդն է։ Խալանը գտնվում է Խարտից նույնքան հեռավորության վրա, որքան Օրոնը, որի հեռավորությունը հիշատակել է Պրոկոպիոս Կեսարացին։

Ծանոթագրություններ 

Բերդեր այբբենական կարգով
Թուրքիայի ամրոցներ
Բյուզանդական ամրոցներ
Բյուզանդական ամրոցներ Թուրքիայում